Starzikowe ôczy W starzikowych ôczach Widza modre niebo Słōnko i zegrōdka Rozparziste drzewo. Tynsknica za frelkom Ze gryfnōm buzinkom Kej targała wiśnie Na maszkytne winko. Flugi gołombeczkōw Kere sztartły z rana Biesiady do nocy Piwa połno kana W starzikowych ôczach Janioł sie ukozoł Starziku kochany! Kaj żeś chopie poszoł? Barbara Politaj
Starzikowe ôczy
Stary Rok
Stary Rok Nasz Stary Rok ku końcu idzie Nowy depto Starymu po piyntach Jo tak po prowdzie niy bołach w biydzie Dyć dołeś mi radość i piykne świynta Wyna mie wtynczos richtig darzoła Wiersze, rymeczki i gryfno szpaska We zocność ludkōw żech uwierzoła Możno to boła Pōnbōczka łaska? Ech Stary Roku płaczka sie krynci Co […]
Kaj som te młodziki
Wiycie jak żech była takom frelkom jeszcze chodziłach do liceum w Rybniku. Dycki po lekcjach szli my se pochodzić trocha po Rybniku bo my mieli wiela czasu na autobus. Zaglondali my tyż do sklepow. A były to czasy kiedy zaczynało już brakować towaru.Beztoż jak kajś my widzieli kolejki to my tam zaro lecieli bo my […]
Swada po ślonsku
Swada po ślonsku Rano stowom i niy wierza swoj dziób uzaśki otwiyrosz babo przestoń już ni moga ty go nigdy niy zawiyrosz Je żeś pyskato jak żodno jakiś dioboł siedzi w ciebie łobiecałaś mi przed ślubym -sy mnom bydziesz mioł jak w niebie- Już niy strzimja czarownico weź se mietła leć do nieba mom […]
Czerwono róża – z życio wziynte
Czerwono róża – z życio wziynte Chciałabym Wom naszkryflać historyjo z życio wziynto tako kero zdarzo sie jak by jedni padali yno w bojkach ale się zdarzyła naprowda .Toż zaczna łod tego że zygor na banchowie pokazywoł pionto po połedniu.Młody karlus we ancugu wysztrychniyty jak dorsz na świynto morza przedeptywoł ze jednej […]
szl_Latn szl_Latn szl_Latn szl_Latn szl_Latn szl_Latn ces_Latn szl_Latn szl_Latn szl_Latn